Diari Oficial de la Generalitat Valenciana


Sumari del DOGV 4106, del 15-10-2001 (2001/9847)

DECRET 144/2001, de 5 d'octubre, del Govern Valencià, pel qual es crea un institut d'Educació Secundària a Ademuz per transformació de la Sección de Educación Secundària existent.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9847


Data del document
:   05-10-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Ademuz
    * ensenyament secundari

DECRET 144/2001, de 5 d'octubre, del Govern Valencià, pel qual es crea un institut d'Educació Secundària a Ademuz per transformació de la Sección de Educación Secundària existent. [2001/X9847]
  
La Sección de Educación Secundaria d'Ademuz, dependent de l'Instituto de Educación Secundaria núm. 1 d'Utiel, va ser creada per Ordre de 21 de setembre de 1989, de la Conselleria de Cultura, Educació i Ciència. Este centre substituïa el centre de Batxillerat del Patronat d'Ensenyament i Promoció Social, posteriorment de l'Ajuntament d'Ademuz.
  
Els estudis de planificació educativa preveuen la creació d'un institut a la zona escolar VL-01, per transformació de la secció existent, per a atendre la demanda de llocs escolars d'Ademuz i els municipis del seu entorn.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació després de la deliberació del Govern Valencià, en la reunió del dia 5 d'octubre de 2001,
  
DECRETE
  
Article únic
  
Es crea, per transformació de la Secció d'Educació Secundaria d'Ademuz, dependent de l'Instituto de Educación Secundaria núm. 1 d'Utiel, codi 52475415, el següent centre docent:
  
Província: València
  
Localitat: Ademuz
  
Denominació: Instituto de Educación Secundaria
  
Codi: 42317785
  
Titular: Generalitat Valenciana
  
Adreça: Av. de València, 17
  
Composició: 4 unitats d'Educació Secundària Obligatòria i 2 de Batxillerat.
  
Capacitat: 120 llocs escolars d'Educació Secundària Obligatòria i 70 de Batxillerat.
  
DISPOSICIONS ADDICIONALS
  
Primera
  
El que s'establix en este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva al centre actualment existent, s'integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2001.
  
València, 5 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS